CELEX: E2016P0007
Language: mt
Date: 2016-06-21 00:00:00
Title: Azzjoni mressqa fil-21 ta' Ġunju 2016 minn Míla ehf. kontra l-Awtorità ta' Sorveljanza tal-EFTA (Il-Kawża E-7/16)

22.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/35
            
         Azzjoni mressqa fil-21 ta' Ġunju 2016 minn Míla ehf. kontra l-Awtorità ta' Sorveljanza tal-EFTA
   (Il-Kawża E-7/16)
   (2016/C 347/07)
   Fil-21 ta' Ġunju 2016 tressaq każ quddiem il-Qorti tal-EFTA kontra l-Awtorita ta' Sorveljanza tal-EFTA minn Mila ehf., rappreżentata minn Espen Bakken, avukat u minn Atle Erling Lunder, avukat, Arntzen de Besche Advokatfirma AS, Bygdøy allé 2, 0204 Oslo, in-Norveġja.
   Ir-Rikorrent jitlob lill-Qorti tal-EFTA biex:
   
               1.
            
            
               Tiddikjara nulli l-Artikoli 1 u 2 tad-Deċiżjoni ESA 061/16/COL;
            
         
               2.
            
            
               Tordna lill-Awtorità biex tħallas l-ispejjeż ta' dawn il-proċedimenti.
            
         
      L-isfond legali u fattwali u r-rikorsi li qegħdin jinġiebu bħala sostenn:
   
   
               —
            
            
               Ir-Rikorrent jitlob l-annullament tad-Deċiżjoni Nru 061/16/COL tas-16 ta' Marzu 2016 tal-Awtorità ta' Sorveljanza tal-EFTA.
            
         
               —
            
            
               Bħala konsegwenza tas-sentenza tal-Qorti tal-EFTA fil-Kawża E-1/13, l-Awtorità ta' Sorveljanza tal-EFTA inizjalat proċedura formali ta' investigazzjoni biex teżamina l-kera mill-Aġenzija tad-Difiża tal-Ministeru tal-Affarijiet Barranin tal-Iżlanda ma' Og fjarskipti tal-1 ta' Frar 2010, għall-użu u l-operat ta' fibra ottika. L-investigazzjoni ġiet konkluża bid-Deċiżjoni Nru 061/16/COL li fiha l-Awtorità ta' Sorveljanza tal-EFTA kkostatat li l-kera ma kinitx tinvolvi għajnuna mill-Istat fi ħdan it-tifsira tal-Artikolu 61(1) tal-Ftehim taż-ŻEE.
            
         
               —
            
            
               Ir-Rikorrent isostni li d-Deċiżjoni li qiegħda tiġi kkontestata tistrieħ fuq applikazzjoni żbaljata tal-Artikolu 61(1) tal-Ftehim taż-ŻEE.